open-index/open-wikipedia-markdown huggingface dataset:
Իսլանդիայում բանանի արտադրություն

աջից|մինի|220x220փքս| Իսլանդական արտադրության բանան
**Իսլանդիայում [[բանան]]ի արտադրություն**, Իսլանդիայի տնտեսության ճյուղ, որն իրականում գոյություն է ունեցել կարճ ժամանակ, իսկ այժմ դարձել է քաղաքային լեգենդ։

## Պատմություն
Թեև Իսլանդիայի տնտեսության հիմքը ավանդաբար համարվում են ձկնորսությունը, զբոսաշրջությունը և ալյումինի արտադրությունը, ջերմոցներում մրգերի և բանջարեղենի արտադրությունը տնտեսության աճող ոլորտ է։ Որոշակի ժամանակ իսլանդական ջերմոցներում սկսեցին աճեցնել նաև բանան։ Իսլանդիայում բանան աճեցնելու առաջին փորձերը վերաբերում են 1930 թվականին։

Երկրորդ համաշխարհային պատերազմից հետո էժան Երկրաջերմային էներգիայի, որն այն ժամանակ նոր էր դարձել հասանելի, և ներմուծվող մրգերի բարձր գների համադրությունը հանգեցրին մի շարք ջերմոցների կառուցմանը, որտեղ 1945 թվականից սկսվեց բանանի առևտրային մշակում, որը շարունակվեց մինչև 1958 թվականի վերջը կամ, հնարավոր է, 1959 թվականը։

1960 թվականին կառավարությունը վերացրեց մրգերի ներմուծման մաքսատուրքերը։ Արդյունքում ներքին շուկայում աճեցրած բանանն այլևս ի վիճակի չէր մրցակցելու ներկրվողի հետ և շուտով վերացավ շուկայից։ Իսլանդիայում բանանի մշակումը շատ ավելի դանդաղ էր, քան արևադարձային երկրներում՝ լույսի ցածր մակարդակի պատճառով. իսլանդական բանանի հասունացման համար պահանջվում էր երկու տարի, մինչդեռ հասարակածային գոտում դրանք հասունանում են մի քանի ամսում։

## Առասպել
Քաղաքային լեգենդն այն մասին, որ Իսլանդիան ներկայումս Եվրոպայի ամենամեծ բանան արտադրող և/կամ արտահանողն է, տարածվել է տարբեր գրքերի, ինչպես նաև լրատվամիջոցների կողմից։ Այդ մասին նշվել է, օրինակ, BBC-ի *QI* վիկտորինայի մի դրվագում, այնուհետև այդ շոուի հետ կապված ֆորումում։ Այնուամենայնիվ, ըստ Պարենի և գյուղատնտեսության կազմակերպության (FAO) վիճակագրության՝ այժմ (և տասնամյակներ շարունակ) եվրոպական ամենամեծ բանան արտադրողը Իսպանիան է, որը կազմում է Եվրոպայում ընդհանուր արտադրության մոտ 90%-ը (թեև արտադրությունը հիմնականում կենտրոնացած է Կանարյան կղզիներում, որը գտնվում է Աֆրիկայի ափերի մոտ)։ Եվրոպայում բանան արտադրող մյուս երկրներն են Պորտուգալիան, Հունաստանը և Իտալիան։

Այսպիսով, թեև իսլանդական ջերմոցներում փոքր քանակությամբ բանան դեռ աճեցվում է և ամեն տարի պտուղ է տալիս, այնուամենայնիվ, Իսլանդիան ներմուծում է երկրում սպառված գրեթե բոլոր բանանները (ներմուծումը 2009 թվականին մեկ շնչի հաշվով ավելի քան 18 կգ էր)։

Իսլանդիայի գյուղատնտեսական համալսարանում գործում է երկրի վերջին ֆերման, որի արևադարձային ջերմոցում աճեցվում են 600-700 բանանային մշակաբույսեր։ Դրանք ստացվել են որպես նվիրատվություն նախկին բանան աճեցնողներից, երբ նրանք փակել են իրենց ջերմոցները։ Բանանն աճեցվում և սպառվում է համալսարանի ուսանողների և աշխատակազմի շրջանում և չի վաճառվում։

## Ծանոթագրություններ

Կատեգորիա:Իսլանդիայի տնտեսություն
Կատեգորիա:Քաղաքային լեգենդներ
Dambuster Studios

**Dambuster Studios**, բրիտանական ընկերություն, որը զբաղվում է համակարգչային խաղերի մշակմամբ, տեղակայված է Նոթինգհեմում։ Ընկերությունը հիմնադրվել է 2014 թվականի հուլիսի 30-ին Deep Silver ընկերության կողմից։ Հիմնադրման համար հիմք է հանդիսացել նույն օրը փակված Crytek UK ստուդիան, որի աշխատակիները տեղափոխվեցին Dambuster Studios։

## Պատմություն
Dambuster Studios ընկերությունը հիմնադրվել է 2014 թվականի հուլիսի 30-ին, երբ Crytek ստուդիան ֆինանսական բարդությունների պատճառով վաճառեց Homefront խաղի իրավունքները Deep Silver ընկերությանը։  խաղը, որն այդ ժամանակ գտնվում էր մշակման մեջ, նույնպես փոխանցվեց նոր տիրոջը։ Փակված ստուդիայի աշխատակիցների մեծ մասը ընդհունեցին Deep Silver-ի առաջարկը, այն էր տեղափոխվել նոր բացված ստուդիա՝ Dambuster Studios։ Այսպիսով, Dambuster Studios-ը դարձավ Deep Silver-ի երրորդ ներքին ստուդիան՝ Volition և Fishlabs-ից հետո։

Նոր ստուդիան շարունակեց Homefront: The Revolution խաղի մշակումը, որը թողարկվեց 2016 թվականին՝ Linux, macOS, Microsoft Windows, PlayStation 4 և Xbox One պլատֆորմների համար։

Ընկերության հաջորդ խաղը դարձավ Dead Island 2-ը, որի մշակումը ընկերությանը փոխանցվեց 2019 թվականի օգոստոսին Sumo Digital մասնավոր ընկերությունից։ 2018 թվականի տվյալներով ընկերությունն ուներ 140 աշխատակից։

## Խաղերի ցանկ

## Ծանոթագրություններ

## Արտաքին հղումներ
* 

Կատեգորիա:2014 հիմնադրված ընկերություններ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
I Don’t Care (երգ, Ռիկի Մարտին)

«**I Don’t Care**» (թարգմ․՝ «Ինձ համար միևնույն է»), պուերտոռիկացի երգիչ Ռիկի Մարտինի երգն իր «Life» տասներորդ ալբոմից։ Թողարկվել է որպես սինգլ 2005 թվականի սեպտեմբերի 13-ին։

Երգի օրիգինալ անգլալեզու տարբերակի ձայնագրմանը մասնակցել են ռեփեր Fat Joe-ն և R&B երգչուհի Ամերին, մինչդեռ «Qué Más Da» («Ո՞ւմ է դա հետաքրքիր») իսպանալեզու տարբերակում Ամերիի վոկալը փոխարինվել Է Դեբի Նովայի ձայնով։

Մարտինը կատարեց «I Don’t Care» երգը 2006 թվականի Ձմեռային օլիմպիական խաղերի փակման ժամանակ։

## Տեսահոլովակ
«I Don’t Care» և «Qué Más Da» երգերի համար տեսահոլովակները նկարահանվել են Բրուքլինում (Նյու Յորք)։ Ռեժիսորը Դայան Մարտելն էր։ Անգլալեզու երգի տեսահոլովակը նկարահանվել է Fat Joe-ի և Ameri-ի հետ, իսկ իսպաներենի համար՝ Fat Joe-ի և Debi Nova-ի մասնակցությամբ։ Տեսահոլովակում Մարտինը հայտնվում է բոլորովին նոր կերպարով։ Երկու տեսահոլովակները միաժամանակ թողարկվել են 2005 թվականի սեպտեմբերին։

## Հիթ-շքերթներում գրաված հորիզոնականներ
«I Don’t Care»-ը հասել է վաթսունհինգերորդ հորիզոնականին ԱՄՆ Billboard Hot 100-ում՝ թվային վաճառքի շնորհիվ (Hot Digital Songs-ում քառասունհինգերորդ հորիզոնականը)։ Hot Dance Club Play-ում հասել է երրորդ հորիզոնականին։ Pop 100-ում այն հասել է նաև քառասունիններորդ հորիզոնականին, իսկ «Qué Más Da»-ը հասել է յոթերորդ հորիզոնականին Hot Latin Songs-ում։ Երգը վաճառվել է 124,000 թվային օրինակներով ԱՄՆ-ում։

«I Don’t Care» երգն ամենաբարձր հորիզոնականին հաել է Իտալիայում (վեցերորդ հորիզոնական) և Ֆինլանդիայում (տասներորդ հորզիոնական)։ Մյուս նվաճումները ներառում են տասնմեկերորդ հորիզոնականը Մեծ Բրիտանիայում, տասնվեցերորդը՝ Ֆրանսիայում, քսանմեկերորդը՝ Գերմանիայում և քսանհինգերորդը՝ Ավստրալիայում։

## Երգացանկ
***European CD single**
#"I Don't Care" (Single Version) – 3:52
#"I Don't Care" (Luny Tunes Reggaeton Mix) – 3:23

***European CD maxi single**
#"I Don't Care" (Single Version)  – 3:52
#"Qué Más Da (I Don't Care)"  – 3:52
#"I Don't Care" (Rishi Rich Remix)  – 4:09
#"I Don't Care" (L.E.X. Reggaeton Mix)  – 4:23
#"I Don't Care" (L.E.X. Club Mix)  – 9:18
#"I Don't Care" (Ralphi and Craig's Club Radio Edit)  – 3:36

***Australian CD maxi single**
#"I Don't Care" (Single Version)  – 3:52
#"Qué Más Da (I Don't Care)"  – 3:52
#"I Don't Care" (Ralphi and Craig's Club Radio Edit)  – 3:36
#"I Don't Care" (L.E.X. Reggaeton Mix)  – 4:23
#"I Don't Care" (Rishi Rich Remix)  – 4:09

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Ծանոթագրություններ

Կատեգորիա:Ռիկի Մարտինի երգեր
Էլինա Հանսեն

**Էլինա Յոհաննա Ֆրեդերիկա Հանսեն** (), դանիացի ֆեմինիստ և խաղաղության առաջնորդ։

## Կենսագրություն
Հանսենը ծնվել է 1859 թվականի հոկտեմբերի 22-ին Ասենսում։ Քրիստիան Յակոբ Հանսենի (1832–1880) և Յոհաննա Մարգրետե Ռասմուսենի (1822–1891) դուստրը։ 1876-1877 թվականներին սովորել է Կոպենհագենի *N Zahles privatlærerindekursus for governesses*-ում։ 1883 թվականին ավարտել է ուսուցչուհու որակավորմամբ և 1884-1889 թվականներին աշխատել է որպես ուսուցչուհի *Aarhus højere Pigeskole*-ում, իսկ 1889-1910 թվականներին՝ Կոպենհագենի հանրային դպրոցներում։

Հանսենն սկսել է որպես ուսանող հետաքրքրվել գենդերային հավասարությամբ, իսկ ուսուցչի կարիերայի ընթացքում աշխատել է արական և իգական սեռի ուսանողների և ուսուցիչների միջև հավասարության համար։ Հանսենը դարձել է Դանիայի նախաձեռնող՝ որպես դպրոցական խոհանոցի տեսուչ, երբ նա սովորել է այս մասնագիտությամբ Նորվեգիայում Դանիայի կառավարության հաշվին և որպես այդպիսին աշխատանքի ընդունվել Կոպենհագենում 1897 թվականին։ 1898 թվականին նա խնդրել է կառավարությանը՝ մասնագիտական սկսելու պահանջով համալսարանական դասընթացներ խոհարարների համար դպրոցական խոհանոցներում, որը տրվել և ուժի մեջ է մտել 1899 թվականին։ Նա ինքն էլ դարձել է այս դասընթացի ուսուցչուհի։

Հանսենը  1904-1910 թվականներին եղել է Կոպենհագենի դպրոցի տնօրինության անդամ և Կոպենհագենի հանրային դպրոցի ուսուցիչների ասոցիացիայի նախագահ 1905-1909 թվականներին։ 1908 թվականին նա հաջողությամբ կարողացել է բարձրացնել կին ուսուցիչների աշխատավարձը։

Հանսենը Դանիայի կանանց շարժման կարևոր անդամ է եղել։ 1886 թվականին նա համահիմնել է *Dansk Kvindesamfund (DK)* կանանց կազմակերպության տեղական *Århus* մասնաճյուղը և հետագայում դարձել միջնորդ Օրհուսի և Կոպենհագենի մասնաճյուղերի միջև։ Նա եղել է *DK* կենտրոնական կոմիտեի անդամ 1893-1903 թվականներին, և նախագահ Յուտա Բոյսեն-Մյոլերի կողքին վերագրվում է *DK*-ի պահպանմանը՝ Դանիայի կանանց շարժման բաժանման դժվարին ժամանակաշրջանում։ 1899 թվականին նա համահիմնել է *Dansk Kvinderaad*-ը, հետագայում՝ *Danske Kvinders Nationalråd-ը (DKN)*: 1915-1916 թվականներին նա ցույցեր է կազմակերպել աղքատ տնային տնտեսուհիների համար։ Նա աշխատել է որպես թարգմանիչ 1906 թվականին Կոպենհագենում կայացած Կանանց ընտրական իրավունքի միջազգային դաշինքի կոնգրեսում։ Առաջին համաշխարհային պատերազմի ժամանակ նա մեծ աշխատանք է կատարել գերմանացի և բրիտանացի կանանց միջև կապեր ստեղծելու և պահպանելու համար, իսկ 1915 թվականին նա եղել է Կոպենհագենի պատվիրակ՝ Հաագայում տեղի ունեցող Կանանց խաղաղության միջազգային կոնֆերանսին։ Վերադառնալուց հետո նա հիմնել է *Danske Kvinders Fredskæde* խաղաղության շարժումը, ավելի ուշ՝ *Kvindernes Internationale Liga for Fred og Frihed*-ն՝ Թորա Դաուգարդի, Կլարա Տիբյերգի, Լուիզ Ռայթի և Եվա Մոլթեսենի հետ։ Նա նաև ակտիվ է եղել կանանց ընտրական իրավունքի համար պայքարում և եղել է Դանիայի ընտրական իրավունքի շարժումներից մեկի նախագահը։ 1918 թվականին, կանանց ընտրական իրավունքից հետո առաջին ընտրություններին, նա առաջադրվել է պատգամավորի թեկնածու, սակայն չի ընտրվել։

Հանսենը մահացել է 1919 թվականի հունվարի 6-ին Կոպենհագենում։

## Ծանոթագրություններ

Կատեգորիա:Դանիացի ուսուցիչներ
Կատեգորիա:Դանիացի պացիֆիստներ
Կատեգորիա:Դանիացի սուֆրաժիստներ
Կատեգորիա:Դանիացի ֆեմինիստներ
Կատեգորիա:Կանանց իրավունքների իրավապաշտպաններ
Գևորգ Սահակյան (այլ կիրառումներ)

**Գևորգ Սահակյան** անուն-ազգանունը կարող է վերաբերել հետևայլ անձանց․

* Գևորգ Սահակյան, հայ բոլշևիկ հեղափոխական, Հայաստանում խորհրդային ռեժիմի հաստատման աջակից։
* Գևորգ Սահակյան, Լեհաստանը ներկայացնող հունահռոմեական ոճի հայ ըմբիշ։
Գևորգ Սահակյան (ըմբշամարտիկ)

**Գևորգ Սահակյան** (), Լեհաստանը ներկայացնող հունահռոմեական ոճի հայ ըմբիշ, ըմբշամարտի աշխարհի առաջնության կրկնակի բրոնզե մեդալակիր, ըմբշամարտի Եվրոպայի առաջնության արծաթե մեդալակիր։

## Կենսագրություն
Ծնվել է 1990 թվականի հունվարի 15-ին, Հայաստանի Էջմիածին քաղաքում։ Մարզվել է Միշա Սահակյանի և Արմեն Բաբալարյանի մոտ։

## Կարիերա
2018 թվականին Հունգարիայի մայրաքաղաք Բուդապեշտում կայացած ըմբշամարտի աշխարհի առաջնությունում հունահռոմեական ոճի տղամարդկանց 67 կգ քաշային կարգում Գևորգ Սահակյանը նվաճել է բրոնզե մեդալ։

Ռումինիայի մայրաքաղաք Բուխարեստում կայացած 2019 թվականի ըմբշամարտի Եվրոպայի առաջնությունում 67 կգ քաշային կարգում նվաճել է արծաթե մեդալ։ Եզրափակիչ գոտեմարտում նա պարտվել է թուրք Աթաքան Յուքսելին։ 2021 թվականի մարտին նա մասնակցել է Հունգարիայի Բուդապեշտ քաղաքում կայացած եվրոպական որակավորման մրցաշարին՝ հույս ունենալով նվաճել Տոկիոյի (Ճապոնիա) 2020 թվականի ամառային Օլիմպիական խաղերի ուղեգիր։ Նա այդ մրցաշարում, ինչպես նաև Բուլղարիայի մայրաքաղաք Սոֆիայում անցկացված համաշխարհային օլիմպիական որակավորման մրցաշարում չի կարողացել նվաճել օլիմպիական խաղերի ուղեգիր։

2021 թվականի հունվարին Խորվաթիայի մայրաքաղաք Զագրեբում անցկացված Գրան պրի Զագրեբ օփենում 67 կգ քաշային կարգում Գևորգ Սահակյանը նվաճել է ոսկե մեդալ։

2021 թվականի հունիսին Լեհաստանի մայրաքաղաք Վարշավայում անցկացված 2021 թվականի Վլադիսլավ Պիտլասինսկու գավաթում 72 կգ քաշային կարգում Գևորգ Սահակյանը նվաճել է ոսկե մեդալ։

## Նվաճումներ

## Ծանոթագրություններ

## Արտաքին հղումներ
* Gevorg Sahakyan at International Wrestling Database

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Լեհ ըմբշամարտիկներ
Կատեգորիա:Հայ ըմբշամարտիկներ
Մարինա Եսիպենկո

**Մարինա Նիկոլաևնա Եսիպենկո** (, ), խորհրդային և ռուսական թատրոնի ու կինոյի դերասանուհի, հեռուստահաղորդավարուհի։ 1987 թվականից հանդես է գալիս Ե. Վախթանգովի անվան պետական ակադեմիական թատրոնում։ ՌԴ վաստակավոր արտիստ (2001)։ ՌԴ ժողովրդական արտիստ (2016)։

## Կենսագրություն
Մարինա Եսիպենկոն ծնվել է 1965 թվականի հուլիսի 30-ին Օմսկ քաղաքում։ 1987 թվականին ավարտել է Բ. Շչուկինի անվան թատերական ինստիտուտը և ընդունվել Ե. Վախթանգովի անվան պետական ակադեմիական թատրոն։

2004 թվականից Օլեգ Միտյաևի հետ վարում է «Լուսավոր անցյալ» ամենամյա մշակութային մրցանակաբաշխությունը, որն անց է կացվում Չելյաբինսկի մարզում։

### Անձնական կյանք
Քաղաքացիական ամուսնություն թատրոնի և կինոյի դերասան, բարդ Նիկիտա Ջիգուրդայի հետ։

Այնուհետև ամուսնացել է բարդ, երաժիշտ, դերասան Օլեգ Միտյաևի հետ։ Ունեն դուստր՝ Դարյա Եսիպենկոն (ծնվ.՝ 2000 թ.)։

## Դերերը թատրոնում

## Ֆիլմագրություն

## Մրցանակներ և պարգևներ
* 2001 — ՌԴ վաստակավոր արտիստ
* 2004 — «Ոսկե քնար» մրցանակ մշակույթի և արվեստի զարգացման գործում ունեցած ավանդի համար
* 2004 — ՌԴ թատերական գործիչների միության ամենամյա մրցանակ «Թատերաշրջանի մեխը»
* 2009 — Ցարսկոյե Սելոյի գեղարվեստական մրցանակ
* 2016 — ՌԴ ժողովրդական արտիստ
* 2018 — «Պետրոպոլ» գեղարվեստական մրցանակ

## Ծանոթագրություններ

## Գրականություն
* *Каминская Н.* Марина Есипенко // Театр имени Евг. Вахтангова / Ред.-составитель *Б. М. Поюровский*. М.: Центрполиграф, 2001. С.89—95, фото. («Звёзды московской сцены») — ISBN 5-227-01251-2

## Արտաքին հղումներ
* Մարինա Եսիպենկոյի պաշտոնական կայքը
* Դերասանուհու կենսագրությունն ու լուսանկարը
* Մարինա Եսիպենկոյի մասին Ե. Վախթանգովի անվան թատրոնի կայքում

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Կատեգորիա:Ռուս դերասանուհիներ
Կատեգորիա:Ռուս երգչուհիներ
Վալենտինա Սեներե

**Վալենտինա Սեներե** (, ), արգենտինացի դերասանուհի, երգչուհի, մոդել։ Առավել հայնտի է «Ես Լունան եմ» և «Էլիտա» հեռուստասերիալներում կատարած դերերով։

## Կենսագրություն
Ծնվել է 1997 թվականի հունվարի 15-ին Արգենտինայի Բուենոս Այրես քաղաքում։ Վաղ հասակից սիրել է երգել և դերասանությամբ զբաղվել հանրության առաջ։

## Կարիերա
Հեռուստատեսային առաջնաելույթը կայացել է 2007 թվականին։ Նկարահանվել է «Բարբի» տիկնիկների համար նախատեսված գովազդում։ Առաջին դերը ստացել է 2010 թվականին՝ հանդես գալով ռեժիսոր Քրիս Մորենի «Համարյա հրեշտակներ» հեռուստասերիալի չորրորդ եթերաշրջանում։ 2011 թվականին առաջարկ է ստացել նկարահանվելու «Յուրահատուկ» հեռուստասերիալում՝ կատարելով Ջեսիկա Սերվանտեսի դերը։ 2011 թվականին պայմանագիր է կնքել *Multitalent* մոդելային գործակալության հետ և դարձել *Sweet Victorian* և *Tutta La Frutta* ապրանքանիշերի դեմքը։ 2013 թվականին Քրիս Մորենան նրան առաջարկել է դերակատարում ունենալ «Դաշնակիցներ» հեռուստասերիալում։ Գլխավոր դերակատարում է ունեցել Մայքլ Ռոնդայի «La Diva de la Escuela» երաժշտական տեսահոլովակում։ 2015 թվականին Վալենտինան ստացել է գլխավոր չարագործ Ամբար Սմիթի դերը «Ես Լունան եմ» հեռուստասերիալում, այդ դերը նա կրկնում է նաև հեռուստասերիալի շարունակությունը հանդիսացող «Խուակաս» հեռուստասերիալում։ 2020 թվականին նկարահանվել է Հեռախոսային օպերատորներ» հեռուստասերիալի վերջին եթերաշրջանում, իսկ 2022 թվականին դերակատրում է ունեեցել «Էլիտա» հեռուստասերիալի 5-րդ և 6-րդ եթերաշրջաններում։ Ստացել է Լաս Էնսինասի նոր աշակաերտուհի Իսադորայի դերը։ 2022 թվականին թողարկվել է նրա առաջին սինգլը՝ «*Cero Coma*»:

## Անձնական կյանք
2009 թվականից հանդիպում է Մարկոս դե Պիետրիի հետ։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Արգենտինացի դերասանուհիներ
Կատեգորիա:Արգենտինացի երգչուհիներ
Կատեգորիա:Արգենտինացի մոդելներ
Սեն Պիեռ (շրջան)

**Սեն Պիեռի շրջան** (ֆր․՝ Arrondissement de Saint-Pierre), շրջան Ֆրանսիայի անդրծովյան Ռեյունիոն տարածաշրջանի Ռեյունիոն դեպարտամենտում։ Ունի 10 համայնք։ Զբաղեցնում է 942,8 քառակուսի կիլոմետր տարածք, բնակչության թվաքանակը 2019 թվականի տվյալներով եղել է  311․401։

Սեն Պիեռի շրջանի կազմում ընդգրկված են հետևյալ համայնքները․

# Լեզ Ավիրոն (97401)
# Սիլաո (97424)
# Անտր Դո (97403)
# Լ'Էտան-Սալե (97404)
# Պըտիտ Իլ (97405)
# Սեն Ժոզֆ (97412)
# Սենտ Լուի (97414)
# Սեն Ֆիլիպ (97417)
# Սեն Պիեռ (97416)
# Լը Տամպո (97422)

## Պատմություն
Սեն Պիեռի շրջանը կազմավորվել է 1964 թվականին՝ ունենալով 11 համայնք, որոնք նախկինում Սեն Դենի շրջանի մի մասն էին։ Այդ 11 համայնքներից չորսը 1969 թվականին տրվել են նորակազմ Սեն Պոլի շրջանին։ Վերջինիս համայնքներից երկուսը՝ Լե Ավիրոնն ու Լ'Էտան-Սալեն 2006 թվականի սեպտեմբերին վերադարձվել են Սեն Պիեռի շրջանին։

2015 թվականի հունվարին տեղի ունեցած վերակազմավորման արդյունքում Սեն Պիեռի շրջանի կազմում ներառվել են հետևյալ կանտոնները․

# Լեզ Ավիրոն
# Անտր Դո
# Լ'Էտան-Սալե
# Պըտիտ Իլ
# Սեն Ժոզեֆ-1
# Սեն Ժոզեֆ-2
# Սեն Լուի-1
# Սեն Լուի-2
# Սեն Լուի-3
# Սեն Ֆիլիպ
# Սեն Պիեռ-1
# Սեն Պիեռ-2
# Սեն Պիեռ-3
# Սեն Պիեռ-4
# Լը Տամպո-1
# Լը Տամպո-2
# Լը Տամպո-3
# Լը Տամպո-4

## Ծանոթագրություններ

## Արտաքին հղումներ
*Instituto Nacional de Estadística y de Estudios Económicos de Francia (INSEE, en francés)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Էրիկա Հիլթոն

մինի|Էրիկա Հիլթոն (2019)
մինի|Էրիկա Հիլթոնը 2020 թվականի քաղաքապետի թեկնածու Գիլհերմ Բուլոսի քարոզարշավի ժամանակ

**Էրիկա Սանտոս Սիլվա**, հայտնի է որպես **Էրիկա Հիլթոն** (), բրազիլացի քաղաքական գործիչ և ակտիվիստ` սևամորթների և ԼԳԲՏ իրավունքների համար։ Հիլթոնը` նախքան քաղաքականություն մտնելը, սովորել է ուսուցում և հերոնտոլոգիա։

2020 թվականի ընտրություններում Սոցիալիզմի և ազատության կուսակցությանը (*PSOL*) անդամակցելով նա արժանացել է ազգային և միջազգային ուշադրության՝ դառնալով Սան Պաուլոյի քաղաքային պալատում ընտրված առաջին բացահայտ տրանսգենդեր խորհրդականը՝ ստանալով ամենաշատ ձայները երկրի ցանկացած խորհրդականի համար։

2021 թվականի նոյեմբերին՝ Բուդապեշտում կայացած *MTV Europe Music Awards*-ում Հիլթոնն արժանացել է «Սերնդափոխություն» մրցանակի։

2022 թվականին նա և Դուդա Սալաբերտը դարձել են Բրազիլիայի Ազգային կոնգրեսում ընտրված առաջին երկու բացահայտ տրանսգենդեր մարդիկ, որոնցից երկուսն էլ ընտրվել են Պատգամավորների պալատում։ Հիլթոնը 2022 թվականի դեկտեմբերին արժանացել է BBC-ի «100 կին» մրցանակին։

## Ծանոթագրություններ

Կատեգորիա:BBC 100 կին
Կատեգորիա:Բրազիլացի սոցիալիստներ
Կատեգորիա:Բրազիլացի ֆեմինիստներ
Կատեգորիա:ԼԳԲՏ իրավունքների ակտիվիստներ
Կատեգորիա:ԼԳԲՏ քաղաքական գործիչներ
Մարտա Չումալո

**Մարտա Ստեպանովնա Չումալո** (, ), ուկրաինացի ֆեմինիստ, իրավապաշտպան, գենդերային փորձագետ և հոգեբան։ «Կանանց հեռանկարներ»-ի համահիմնադիր և փոխնախագահ, Ուլոֆ Պալմեի մրցանակի դափնեկիր (2023)։

## Կենսագրություն
Ավարտել է Լվովի Իվան Ֆրանկոյի անվան պետական համալսարանը ֆիզիկա մասնագիտությամբ (1993) և Անձնակազմի կառավարման միջտարածաշրջանային ակադեմիան՝ հոգեբանի որակավորմամբ։ Բարձրագույն ուսումնական հաստատություններում դասավանդել է հոգեբանություն (2013)։

Որպես ուսանող Մարտան բախվել է սեքսիզմի և դասախոսի կողմից սեռական ոտնձգությունների դեպքերի։ Ավելի ուշ, տրանսպորտային ընկերությունում աշխատելու ժամանակ, նա եկել է այն եզրակացության, որ աշխատաշուկայում առկա է կանանց անհավասարություն։ 1996 թվականին վերապատրաստվել է բրիտանա-ուկրաինական նախագծում՝ փոքր բիզնեսի զարգացման ոլորտում կանանց համար մարզիչների վերապատրաստման համար։ Ուսման ընթացքում հանդիպել է համախոհների, որոնց հետ միասին ստեղծել է Իրինա Վիլդեի անվան Արևմտյան Ուկրաինայի կանանց ռեսուրսների տեղեկատվական, սոցիալական ու տնտեսական հարմարվողականության ռեսուրս կենտրոնը։

1998 թվականին Լվովում այլ կանանց հետ դարձել է «Կանանց հեռանկարներ» հասարակական կազմակերպության համահիմնադիրը, որտեղ աշխատում է ավելի քան 20 տարի։ Կազմակերպությունում Մարտա Չումալոն զբաղեցնում է փոխնախագահի և ծրագրերի ղեկավարի պաշտոնը։ «Կանանց հեռանկարներ»-ի հիմնադրումից ի վեր նա ներգրավված է ընտանեկան բռնության և մարդկանց թրաֆիքինգի դեմ պայքարում։ Նա ֆեմինիզմի կողմնակից է, աջակցում է Ուկրաինայում գենդերային հավասարության հաստատմանը։

2017 թվականից Ուկրաինայի կանանց իրավունքների ապահովման European Women’s Lobby-ի գրախոս է։

Մարտա Չումալոն Ուկրաինայի թերապևտների ասոցիացիայի և խտրականության դեմ պայքարի կոալիցիայի անդամ է։ Նա Եվրոպայի խորհրդի, ՄԱԶԾ-ի և ԵԱՀԿ-ի հավաստագրված դասընթացավար է։ Նա «Արևելյան գործընկերության երկրների քաղաքացիական հասարակության ֆորումի ազգային հարթակներում օգտագործելու համար գենդերային աուդիտի անցկացման ուղեցույց»-ի համահեղինակն է։

2014 թվականի ռուս-ուկրաինական պատերազմի բռնկմամբ և 2022 թվականի Ռուս-ուկրաինական լայնամասշտաբ ներխուժմամբ պայմանավորված՝ Չումալոն զբաղվում է պատերազմի հետևանքների մասին հանրությանը տեղեկացնելով և զոհերի իրավունքների վերականգնմամբ։

2020 թվականին Նիդերլանդների դեսպանատան կողմից «մարդու իրավունքների համար պայքարում ակնառու ձեռքբերումների համար» ստացել է *Human Rights Tulip* մրցանակը։

2023 թվականին Մարտա Չումալոն արժանացել է Ուլոֆ Պալմեի մրցանակին՝ դառնալով այս մրցանակի առաջին ուկրաինացի դափնեկիրը։

## Ծանոթագրություններ

 
Կատեգորիա:Կին իրավապաշտպաններ
Կատեգորիա:Կին հոգեբաններ
Կատեգորիա:Ուկրաինացի ֆեմինիստներ
Աբելարի և Էլոիզի հրաժեշտը

**«Աբելարի և Էլոիզի հրաժեշտը»** (), ավստրիացի նկարչուհի Անգելիկա Քաուֆմանի նկարը, որը գտնվում է Պետական Էրմիտաժում։

## Նկարագրություն
Նկարը պատկերվել է որպես փիլիսոփա Պիեռ Աբելարի և Էլոիզի` Փարիզի կանոնիկոս Ֆուլբերի ազգականուհու սիրո միջնադարյան հայտնի սյուժեի նկարազարդում։ Պատկերված է Աբելարի հրաժեշտը Էլոիզին Արժանտյոյում Սուրբ Մարիամի մենաստանի մուտքի մոտ։

Նկարի ստեղծման հստակ թվականն անհայտ է, համարվում է, որ այն նկարվել է մինչև 1780 թվականը՝ Անգելիկա Քաուֆմանի Լոնդոնում լինելու ժամանակահատվածում, քանի որ այդ թվականին Լոնդոնում նկարի փորագրությունն իրականացրել է ռուս նկարիչ Գավրիիլ Սկորոդումովը։ Նկարի ներքևի կենտրոնական մասում քարե սալիկի վրա կա դժվարընթեռնելի գրություն՝ *Angelica K. pinx*։

## Վերլուծություն
Արվեստագիտության թեկնածու, Պետական Էրմիտաժի Արևմտաեվրոպական կերպարվեստի բաժնի ավագ գիտաշխատող Չարմիան Մեզենցևան 15-18-րդ դարի գերմանական արվեստի մասին իր ակնարկում, նկարի դետալային վերլուծություն կատարելով, կտավին վերաբերել է բավականին քննադատորեն.

## Պատմություն
Նկարի՝ Ռուսաստանում հայտնվելու հանգամանքները հայտնի չեն, 1797 թվականից այն արդեն հաշվեգրված է եղել Էրմիտաժի հավաքածուում։ Նկարը երկար ժամանակ պահվել է ֆոնդում և չի ներկայացվել մշտական ցուցադրության ժամանակ, սակայն 2021 թվականի ամառվանից այն ցուցադրվում է Ձմեռային պալատի Պահուստային պատկերասրահի 348-րդ սրահում։

## Ծանոթագրություններ

Կատեգորիա:Էրմիտաժի նկարներ
Կատեգորիա:Անգելիկա Քաուֆմանի նկարներ
Կատեգորիա:Գրական թեմաներով նկարներ
Կատեգորիա:Միջնադարը գեղանկարչության մեջ
Կատեգորիա:1780 նկարներ
La Bomba (երգ, Ռիկի Մարտին)

«**La Bomba**», Ռիկի Մարտինի «*[[Vuelve]]*» ալբոմի երրորդ սինգլը։ Թողարկվել է 1998 թվականի ապրիլի 13-ին։ Երգի ռեմիքսը կատարել է Պաբլո Ֆլորեսը։

## Տեսահոլովակ
Տեսահոլովակը նկարահանել է Ուեյն Այշեմը 1998 թվականի ապրիլին Մայամիում։

## Հիթ-շքերթներում զբաղեցրած հորիզոնականներ
Երգը հասել է քսանյոթերորդ հորիզոնականին Hot Latin Songs-ում ԱՄՆ-ում, հինգերորդ հորիզոնականին՝ Իսպանիայում։ Ոչ իսպանախոս երկրներում «La Bomba»-ն ամենաբարձր արդյունքին հասել է Ավստրալիայում՝ զբաղեցնելով քսանյոթերորդ հորիզոնականը, Շվեդիայում՝ երեսունմեկերորդ, Ֆրանսիայում՝ քառասունհինգերորդ և Գերմանիայում՝ իննսուներորդ։

## Երգացանկ

***Australian CD maxi-single**
#"La Bomba" (Remix – Radio Edit) – 4:17
#"La Bomba" (Remix – Long Version) – 9:43
#"La Bomba" (Remix – Dub Mix) – 7:47
#"The Cup of Life" – 4:28

***French CD single**
#"La Bomba" – 4:34
#"Hagamos el Amor" (Remix) – 3:12

***European CD maxi-single**
#"La Bomba" – 4:34
#"La Bomba" (Remix – Radio Edit) – 4:17
#"La Bomba" (Remix – Long Version) – 9:43

***European 12-inch single**
#"La Bomba" – 4:34
#"La Bomba" (Remix – Long Version) – 9:43
#"La Bomba" (Remix – Radio Edit) – 4:17
#"La Bomba" (Remix – Dub Mix) – 7:47

***US CD single**
#"La Bomba" (Spanglish Remix) – 3:50
#"La Bomba" (Remix – Radio Edit) – 4:17
#"La Bomba" (Remix – Dub Mix) – 7:45
#"La Bomba" (Remix – Long Version) – 9:43
#"La Bomba" – 4:33

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:Ռիկի Մարտինի երգեր
Սյու Սինչու

**Սյու Սինչու** (, ), չինացի ճարտարագետ, Չինաստանի գիտությունների ակադեմիայի ակադեմիկոս (1993), Չինաստանի Ժողովրդական քաղաքական խորհրդատվական խորհրդի 7-րդ, 8-րդ և 9-րդ գումարումների անդամ։

## Կենսագրություն
Սյու Սինչուն ծնվել է 1934 թվականի հունվարի 7-ին Տյանցզինում։ 1951 թվականին ընդունվել է Դալիանի տեխնոլոգիական համալսարան, մասնագիտանալով հաստոցաշինության ոլորտում։ Համալսարանից հետո նրան ուղարկում են Մեքենաների արդյունաբերության նախարարության երկրորդ բյուրոյի նախագծային բյուրո (այժմ՝ Պեկինի հաստոցաշինական հետազոտական ինստիտուտ) որպես ինժեներ։

Զբաղվել է բարձր ճշգրտությամբ չափագիտության և լազերային ալիքի երկարության վրա հիմնված մետր Էտալոնի, ինչպես նաև ճշգրիտ չափիչ գործիքների ստեղծմամբ։ Վերահսկել է գերճշգրիտ շրջադարձային և ֆրեզերային մեքենաների ստեղծումը։

Մահացել է Պեկինում 2022 թվականի հունվարի 1-ին, 87 տարեկան հասակում։

## Ծանոթագրություններ
Աննա Ֆիշեր (նկարիչ)

**Աննա Ֆիշեր** (, ), ամերիկացի նկարչուհի (ջրաներկ, յուղաներկ), ինչպես նաև մանկավարժ։

## Կենսագրություն
Աննա Ֆիշերը ծնվել է 1873 թվականին Նյու Յորք նահանգի Քոլդ Բրուք քաղաքում, Ջոն և Ռեյչել Ֆիշերների ընտանիքում։

Սովորել է Նյու Յորքի Բրուքլինի Պրատտի ինստիտուտի գեղարվեստի դպրոցում, որն ավարտել է 1900 թվականին։ Դրանից հետո քառասուն տարի դասավանդել է այդ նույն բուհում։ Մանկավարժական գործունեությունը թողնելուց հետո իր եղբայր Ֆրենկի և քրոջ՝ Քրիստինայի հետ ապրել է Քոլդ Բրուք քաղաքում։

Աննա Ֆիշերը եղել է Ջրանկարիչների ամերիկյան միության, Դիզայնի ազգային ակադեմիայի, Նյու Յորքի նկարիչների միության (*New York Society of Painters*), Ազգային գեղարվեստական ակումբի և Կին նկարիչների ազգային ասոցացիայի անդամ։ Նրա աշխատանքների ցուցահանդեսները 1904-1942 թվականներին ամեն տարի ներկայացվել են Դիզայնի ազգային ակադեմիայի ցուցադրությունների ժամանակ։

Նկարչուհին ամուսնացած չի եղել։ Մահացել է 1942 թվականի մարտի 18-ին։ Թաղվել է *Prospect Cemetery* գերեզմանատան համանուն վայրում.։ Նույն թվականին Պրատտի ինստիտուտն անցկացրել է Աննա Ֆիշերին նվիրված հուշային ցուցահանդես։

Նրա աշխատանքները գտնվում են Պրատտի ինստիտուտի գեղարվեստի դպրոցի, Բրուքլինի թանգարանի, Դիզայնի ազգային ակադեմիայի և Ազգային գեղարվեստական ակումբի հավաքածուներում։

File:Brooklyn Museum - The White Roses - Anna S. Fisher - overall.jpg|
File:Chinoiserie Still Life by Anna S. Fisher.jpg|
File:Floral Still Life by Anna S. Fisher, oil on canvas.jpg|


## Ծանոթագրություններ

## Արտաքին հղումներ
* Աննա Ս. Ֆիշեր

Կատեգորիա:Ամերիկացի մանկավարժներ
Կատեգորիա:Ամերիկացի նկարիչներ
Կատեգորիա:Ամերիկացի նկարչուհիներ
Երկրաշարժ Իկիկեում (2014)

**Իկիկեի [[երկրաշարժ]]**, հզոր երկրաշարժ, որը տեղի է ունեցել 2014 թվականի ապրիլի 1-ին Չիլիի ափից 85 կմ հյուսիս-արևելք՝ 8,2 մագնիտուդով, որը մարդկային զոհերի, ավերածությունների և ցունամիի առաջացման պատճառ է դարձել։ Երկրաշարժի էպիկենտրոնը գտնվել է Իկիկե քաղաքից մոտ 95 կմ (59 մղոն) հյուսիս-արևմուտք։ Երկրաշարժի հիպոկենտրոնը գտնվել է 20 կմ խորության վրա։ Ստորգետնյա ցնցումները գրանցվել են տեղական ժամանակով 20:46-ին:

Ցնցումները ցունամի են առաջացրել, Իկիկեի ափերի մոտ ալիքների բարձրությունը հասել է երկու մետր 11 սանտիմետրի։ Նման չափերի ալիքներ են նկատվել նաև Պիսագուայի և Արիկայի մոտ։ Իշխանությունները բնակչության տարհանում են հայտարարել  Չիլիի և Պերուի մի շարք ափամերձ շրջաններում։ Չիլիի հյուսիսային շրջանը տարերային աղետի գոտի է հայտարարվել։ Հաջորդ օրը Ճապոնիայի Իվատե պրեֆեկտուրայի նավահանգստում մինչև 40 սմ ալիքներ են նկատվել։

Ապրիլի 3-ի վերջին տվյալներով՝ տարերքի հետևանքով զոհվել է վեց մարդ։ 2014 թվականի ապրիլի 2-ին տեղի ունեցած առաջին երկրաշարժից հետո գրանցվել է տարբեր ուժգնության ևս մոտ 20 ցնցում (դրանցից մի քանիսի մագնիտուդը կազմել է մոտ 6 բալ)։

## Երկրաբանություն
## Երկրաշարժ

### Հետևանքները
Չորս տղամարդ մահացել է սրտի կաթվածից, իսկ մի կին մնացել է փլուզված պատի տակ։ Ընդհատվել է էլեկտրաէներգիայի և ջրի մատակարարումը որոշ Արիկայի որոշ շրջաններում։

Երկրաշարժից հետո Իկիկե կանանց բանտի շենքի մի մասը փլվել է ստորգետնյա ցնցման ժամանակ, ինչի հետևանքով բանտից փախել է շուրջ 300 բանտարկյալ։ Այս պահի դրությամբ 137 բանտարկյալներ վերադարձել են իրենց բանտերը, սակայն 152 կին դեռ ազատության մեջ է։

## Հետցնցումներ
## Ցունամի
Չիլիի Իկիկե քաղաքում 2014 թվականին տեղի ունեցած ցունամին կապված է Ռիխտերի սանդղակով 8,2 բալ ուժգնությամբ խոշոր երկրաշարժի հետ։ Չիլին գտնվում է բարձր սեյսմիկ ակտիվություն ունեցող տարածքում, ուստի Երկրաշարժերն ու ցունամիները հաճախակի են այս գոտում։ Այս անգամ բնական տարերքը հանգեցրել է քաղաքային բանտի ավերմանը, ինչի կապակցությամբ դրա պատերը լքել են շուրջ 300 բանտարկյալներ։ Չնայած այն հանգամանքին, որ ալիքները տեղ-տեղ հասնում էին 2 մետր բարձրության, հնարավոր եղավ խուսափել բազմաթիվ կորուստներից։ Հայտարարվել է Չիլիի և Պերուի ափերի բնակիչների ժամանակին տարհանում։ Միայն մի քանի մարդ Է զոհվել։ Ցունամին ամենանշանակալին է, որը տեղի է ունեցել անցյալ տարի Չիլիի ափերին։

## Ծանոթագրություններ

## Արտաքին հղումներ
* Información del terremoto del Gobierno de Chile.
* Información del sismo en ONEMI.
* Dos sismos de 7.8 y 6.4 grados se registran en Chile
* Evacuaron de emergencia a Bachelet
* M8.2 — 95km NW of Iquique, Chile — United States Geological Survey
* Tsunami alert after 8.2 quake strikes off Chile — BBC News
* 5 Dead After Powerful Quake Strikes Off Chile’s Coast — ABC News
* Powerful earthquake strikes off Chile  — CNN
* Tsunami Travel Time Map — National Tsunami Warning Center (NTWC)
* Tsunami Propagation Forecast — Energy Map — NTWC

Կատեգորիա:Երկրաշարժեր այբբենական կարգով
Կատեգորիա:Ցունամի
She Bangs

«**She Bangs**», Ռիկի Մարտինի երգը  2000 թվականին թողարկված «Sound Loaded» ալբոմից։

Երգի համահեղինակը եղել է Դեզմոնդ Չայլդը, ով մինչ այդ Ռիկի Մարտինի հետ գրել էր «Livin' la Vida Loca», ինչպես նաև մի քանի հիթեր Bon Jovi-ի և 1980-ականների ու 90-ականների այլ ռոք արտիստների համար։ Մարտինի մեկ այլ համահեղինակն է եղել «Մենուդոյի» նախկին անդամ Դրակո Ռոզան։ Երգի պրոդյուսերներ են դարձել Ռոզան և Վալտեր Աֆանասիեֆը (վերջինս եղել է հեղինակներից մեկը)։ Աֆանասիեֆը նախորդ տարիներին արժանացել էր «Գրեմմիի»՝ Սելին Դիոնի համար գրած «My Heart Will Go On» երգի համար։

## Տեսահոլովակ
Տեսահոլովակը նկարահանել է ռեժիսոր Ուեյն Այշեմը օգոստոսի կեսերին։  Այն եթեր է հեռարձակվել 2000 թվականի սեպտեմբերին և դարձել MTV-ի հիթ՝ ստանալով ալիքի բարձր ռոտացիա։ Դրանում նկարահանվել է պարող Չենինգ Թաթումը։

## Մրցանակներ
«She Bangs»-ը առաջադրվել է «Գրեմմիի» 43-րդ մրցանակաբաշխության ժամանակ «Տղամարդու լավագույն փոփ վոկալ կատարում» անվանակարգում։ Տեսահոլովակի իսպանալեզու տարբերակը հաղթել է «Լավագույն կարճ երաժշտական տեսահոլովակ»  անվանակարգում և *Լո Նուեստրո* մրցանակ՝ «Տարվա տեսահոլովակ» անվանակարգում։

## Երգացանկ

***Australian maxi-single**
#"She Bangs" (English Edit) – 4:02
#"She Bangs" (Obadam's English Radio Edit) – 3:59
#"Por Arriba, Por Abajo"  – 3:07
#"Amor" – 3:27
#"She Bangs" (Obadam's Afro-Bang Mix) (English) – 7:28

***Brazilian promotional CD single**
#"She Bangs" (Album Version) – 4:40
#"She Bangs" (Obadam's English Radio) – 4:04
#"She Bangs" (Obadam's Afro-Bang Mix) (English) – 7:30
#"She Bangs" (Obadambangadub) – 10:24

***European 12-inch single**
#"She Bangs" (English) – 4:44
#"She Bangs" (English Edit) – 4:02
#"She Bangs" (Spanish Edit) – 4:01
#"She Bangs" (Spanglish Edit) – 4:01
#"Almost a Love Song (Casi Un Bolero)" – 4:41

***Japanese CD single**
#"She Bangs" (English Radio) – 4:04
#"She Bangs" (Spanish) – 4:35
#"She Bangs" (Spanglish) – 4:41
#"She Bangs" (English) – 4:42

***UK CD 1**
#"She Bangs" (English Edit) – 4:02
#"She Bangs" (Obadam's English Radio Edit) – 3:59
#"María" (Spanglish Radio Edit)  – 4:30

***UK CD 2**
#"She Bangs" (English Edit) – 4:02
#"Amor" – 3:27
#"She Bangs" (Obadam's Afro-Bang Mix) (English) – 7:28

***US 7" single**
#"She Bangs" (English Edit) – 4:02
#"She Bangs" (Spanish Edit) – 4:02

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Ռիկի Մարտինի երգեր
Ջրանկարչուհին Լուվրում

**«Ջրանկարչուհին Լուվրում»** (), ֆրանսիացի նկարիչ Պասկալ Դանյան Բուվրեի նկարը, որը գտնվում է Պետական Էրմիտաժում։ Մշտական հավաքածուում ներկայացված չէ։

## Նկարագրություն
Նկարում պատկերված է վարդագույն զգեստով երիտասարդ կին։ Նա նստած է բարձր աթոռակի վրա և մոլբերտի վրա նկարում է հովհար։ Նրա մոտ երևում է Անտուան Վատտոյի «Ուխտագնացություն Կիտիրա կղզի» նկարը, որից ներքև՝ ձախ հատվածում, պատին հենված է *P. A. J. Dagnan* գրությամբ կտավ և նկարված է գլխակապով տղամարդու ծաղրանկարային պատկեր, որը որոշակի նմանություն ունի հենց նկարչի հետ։ Ա. Կոստենևիչը ենթադրել է, որ այս ծաղրանկարը նկարչի մոտ ընկեր Գյուստավ Կուրտուան է արել, որի հետ Դանյան Բուվրեն դասավանդել է Կոլարոսի ակադեմիայում։

## Պատմություն
Նկարն ստեղծվել է մոտ 1891 թվականին և Փարիզում ներկայացվել է Բուսատոն աճուրդին, որտեղ ամենայն հավանականությամբ ձեռք է բերվել Ալեքսանդր III կայսեր համար։ Պահվել է Մեծ Գատչինա պալատում, ապա գտնվել է Պավլովսկում, որտեղից էլ 1963 թվականին տեղափոխվել է Պետական Էրմիտաժ։

1883 թվականին *L’Illustration* հանդեսում տպագրվել է Հազլիթի «Լուվրում» փորագրությունը, որն արվել է որպես կտավի նախապատրաստական նկար։ Բացի նկարի գլխավոր հերոսուհուց՝ այնտեղ պատկերված են նաև երկու այլ կերպարներ։ Ենթաշրջանակի տեղում նստած է տարիքավոր դաստիարակչուհի տիկին՝ ձեռքին գիրք, և նայում է նկարակալով տղամարդուն, որը կանգ է առել նկարչի մոտ։

## Վերլուծություն
Պետական Էրմիտաժի Արևմտաեվրոպական կերպարվեստի բաժնի ավագ գիտաշխատող Ալբերտ Կոստենևիչը ֆրանսիական արվեստի մասին իր ակնարկում նկարը վերլուծելիս գրել է.

## Ծանոթագրություններ

Կատեգորիա:Էրմիտաժի նկարներ
Կատեգորիա:1891 նկարներ
Կատեգորիա:Պասկալ Դանյան Բուվրեի նկարներ
Ուրուգվայական խոհանոց

thumb|right|250px|Ուրուգվայական ասադո երշիկով (2008)

**Ուրուգվայական խոհանոց** (), Ուրուգվայի ազգային խոհանոց, հիմնված է չարուա հնդիկների խոհանոցի վրա՝ ինչպես նաև արգենտինական և կրեոլական խոհանոցների վրա։ Հարևան երկրներից տարբերվում է եվրոպական խոհարարական ավանդույթի զգալի ազդեցությամբ՝ իտալական, իսպանական, պորտուգալական, ֆրանսիական, գերմանական և բրիտանական խոհանոցի ազդեցությամբ։

## Բնութագիր
Իտալական խոհանոցի նկատելի ազդեցության պատճառով Ուրուգվայում շատ տարածված են մակարոնեղենը, պիցցան և ալյուրի այլ արտադրանքները։ Իսպանական ազդեցությունը նույնպես շատ տարածված է, հատկապես աղանդերի մեջ, ինչպիսին է բիսկոչոն։ Մի շարք ազգային ուտեստների հիմնական բաղադրիչները տավարի միսն են։ Շատ ուտեստներ Ուրուգվայ են եկել բրազիլական և արգենտինական խոհանոցներից։ Բնիկ խոհանոցի ազդեցությունը աննշան է։ Ուրուգվայը մեկ շնչի հաշվով կարմիր մսի սպառման առաջատար երկրներից մեկն է։ Միևնույն ժամանակ, տավարի միսը Ուրուգվայական խոհանոցի հիմնական տարրն է։ Հացահատիկը և մրգերը սովորաբար մատուցվում են տապակած (Տորտա ֆրիտտա և պաստել), շաքարապատ (ռապադուրա և տիխոլոս դե բանանա) և երբեմն թխած (Ռոսկա դե չիչարոնես)՝ ճաշ պատրաստելու ժամանակակից ոճով։ Երկրի հիմնական ըմպելիքը յերբա մատեն է։

## Ծանոթագրություններ

## Գրականությունը
* 
*
Սեն Պոլ (շրջան)

**Սեն Պոլի շրջան** (ֆր․՝ Arrondissement de Saint-Paul), շրջան Ֆրանսիայի անդրծովյան Ռեյունիոն տարածաշրջանի Ռեյունիոն դեպարտամենտում։ Ունի 5 համայնք։ Զբաղեցնում է 537,2 քառակուսի կիլոմետր տարածք, բնակչության թվաքանակը 2016 թվականի տվյալներով եղել է 214․073։

## Կազմը
Սեն Պոլի շրջանի կազմի մեջ մտնող համայնքները և դրանց INSEE կոդերը հետևյալն են․

# Լը Պորտ (97407)
# Լա Պոսեսիոն (97408)
# Սեն Լո (97413)
# Սեն Պոլ (97415)
# Լե Տրուա Բասին (97423)

## Պատմություն
Սեն Պոլի շրջանը կազմավորվել է 1969 թվականին՝ ունենալով հինգ համայնք, որոնցից չորսը իրեն էին փոխանցվել Սեն Պիեռի շրջանից, մեկը՝ Սեն Դենիի շրջանից։ 2006 թվականի սեպտեմբերին Սեն Դենիի շրջանից նրան տրվել է ևս երկու համայնք՝ Լը Պորտն ու Լա Պոսեսիոնը, իսկ իր ունեցած համայնքներից Լեզ Ավիրոնն ու Լ'Էտան-Սալեն փոխանցվել են Սեն Պիեռի շրջանին։

2015 թվականին Ֆրանսիայում տեղի ունեցած կանտոնների վերակազմավորման արդյունքում Սեն Պոլի շրջանում ձևավորվել են հետևյալ կանտոնները․

# Լը Պորտ-1
# Լը Պորտ-2
# Լա Պոսեսիոն
# Սեն Լո-1
# Սեն Լո-2
# Սեն Պոլ-1
# Սեն Պոլ-2
# Սեն Պոլ-3
# Սեն Պոլ-4
# Սեն Պոլ-5
# Լե Տրուա Բասին

## Ծանոթագրություններ

## Արտաքին հղումներ
* Saint-Paul sobre el Instituto Nacional de Estadística y de Estudios Económicos de Francia (INSEE, ֆրանսերեն)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Հենրիետա Բրաուն

**Հենրիետա Բրաուն** (, իրական անունը՝ **Սոֆի դե Բուտեյե**, , ), ֆրանսիացի նկարչուհի, օրիենտալիզմի ներկայացուցիչ և այդ ժանրի առաջին ներկայացուցիչներից մեկը։

## Կենսագրություն
Ծնվել է 1829 թվականի հունիսի 16-ին Փարիզում։ Նրա հայրը՝ Գիյոմ Բուտեյեն, եղել է սիրողական երաժիշտ, իսկ մայրը՝ երգչուհի։ Բուտեյե ընտանիքը Սոֆիի հոր շնորհիվ հասարակության մեջ ունեցել է արտոնյալ դիրք, քանի որ նա ծագումով բրետոնյան նշանավոր ընտանիքից էր։ Վաղ տարիքից աղջիկը սովորել է երաժշտություն և զբաղվել նկարչությամբ։

1849 թվականին Սոֆին որոշել է լրջորեն զբաղվել նկարչությամբ և դարձել է Էմիլ Պերենի աշակերտուհին։ 1851 թվականից սովորել է Շառլ Շապլենի մոտ՝ կանանց համար նրա դասարանում։ Շապլենի ստուդիայում Սոֆին հնարավորություն է ունեցել ուսումնասիրելու կենդանի բնորդների անատոմիան և համամասնությունը։

Հենրիետա Բրաուն կեղծանունով սկսել է հանդես գալս 1853 թվականից, այդ թվում և Փարիզյան սալոնում։

Ամուսնացած է եղել Ալեքսանդր Կոլոնա Վալևսկու քարտուղար դիվանագետ Անրի Ժյուլ դե Սոյի հետ (): Շատ է ճանապարհորդել ամուսնու հետ (Իտալիա, Նիդեռլանդներ, Կոստանդնուպոլիս, Մարոկկո, Եգիպտոս, Սիրիա և այլն)։

Ճանաչման է հասել Ֆրանսիայում և Մեծ Բրիտանիայում որպես և օրիենտալիստ նկարչուհի, օգտվել է Նապոլեոն III-ի և կայսրուհի Եվգենյայի հովանավորչությունից։

Մահացել է 1901 թվականին։

## Ժառանգություն
Նկարչուհու աշխատանքները գտնվում են Վիկտորիայի և Ալբերտի թանգարանում, Քրայստչերի պատկերասրահում, Լոնդոնի ազգային պատկերասրահում և այլ թանգարաններում ու պատկերասրահներում, ինչպես նաև մասնավոր հավաքածուներում։

## Պատկերասրահ

File:Henriette Browne - La belle Juive.jpg|*Հիասքանչ հրեուհին*, 1865
File:Browne, Henriette - A Girl Writing; The Pet Goldfinch - Google Art Project.jpg|*Գրող աղջիկը*, 1860-1880 թվականների միջակայքում
File:Browne, Henriette - The Sisters of Mercy - 1859.JPG|*Գթասրտության քույրերը*, 1859
File:A Moorish Girl with Parakeet-Henriette Browne.jpg|*Մավրիտանացի աղջիկը թութակի հետ*, 1875


## Ծանոթագրություններ

## Գրականություն
* 

Կատեգորիա:19-րդ դարի ֆրանսիացի արվեստագետներ
Կատեգորիա:19-րդ դարի ֆրանսիացի նկարիչներ
Կատեգորիա:Կին արվեստագետներ
Կատեգորիա:Ստեղծագործական կեղծանուններ
Կատեգորիա:Օրիենտալիստ նկարիչներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի արևելագետներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարչուհիներ
Կամիլա Մուսանտե

**Կամիլա Ֆերնանդա Մուսանտե Մյուլլեր** (, ), չիլիացի իրավաբան, ֆեմինիստ ակտիվիստ և քաղաքական գործիչ։ 2021 թվականին ընտրվել է Պատգամավորների պալատի պատգամավոր 14-րդ շրջանի կողմից։ Ֆրանցիսկա Բելլոյի հետ միասին բացահայտ երկսեռական չիլիացի կոնգրեսականներից մեկն է։

## Վաղ կյանք և կրթություն
Մուսանտեն իրավաբանություն է սովորել Գլխավոր համալսարանում, որն ավարտել է որպես իրավաբան 2015 թվականին և ունի բնապահպանական իրավունքի մագիստրոսի կոչում։ Նա Ֆեմինիստ իրավաբանների ասոցիացիայի (Աբոֆեմ) անդամ է, որտեղ աշխատել է որպես հանրային իրավունքի փոխտնօրեն և *Agua para el Pueblo* հիմնադրամի տնօրեն։

2018 թվականին Մուսանտեն Չիլիի Ինքնավար համալսարանին պատկանող Չիլիի բնապահպանական իրավունքի աստղադիտարանի անդամ է եղել, իսկ 2019 թվականին Չիլիի Մարդու իրավունքների հանձնաժողովի մաս է կազմել։ Նա նաև ծառայել է որպես Գլխավոր համալսարանի Սահմանադրական և վարչական հետազոտությունների կենտրոնի անդամ, որի հիմնադիրն է եղել, և որպես սյունակագիր El Desconcierto թվային լրատվամիջոցում։

## Քաղաքական գործունեություն
2020 թվականից մինչև 2021 թվականը Մուսանտեն եղել է Ֆերնանդո Ատրիայի կողմից ղեկավարվող «Ընդհանուր ուժ» քաղաքական շարժման անդամ և «Լայն ճակատ»-ի մաս։ Պայմանական սահմանադրական ընտրություններում նա դիմել է որպես անկախ թեկնածու Ժողովրդավարական հեղափոխության քվոտայի *Apruebo Dignidad* դաշնագրում թիվ 14 շրջանի համար, սակայն չի ընտրվել։ Ավելի ուշ, նույն տարվա նոյեմբերին կայացած խորհրդարանական ընտրություններում, նա ընտրվել է *AD*-ի 14-րդ շրջանի պատգամավոր՝ որպես անկախ թեկնածու՝ *Commons* քվոտայով։ Նա դարձել է սեռական բազմազանությունը ներկայացնող կոնգրեսականներից մեկը Ֆրանցիսկա Բելլոյի, Մարսելա Ռիկելմեի և Էմիլիա Շնայդերի հետ միասին։

## Ծանոթագրություններ

## Արտաքին հղումներ
* 
* 
* 

Կատեգորիա:Կին ակտիվիստներ
Կատեգորիա:Կին իրավաբաններ
Կատեգորիա:Չիլիացի ֆեմինիստներ
Կատեգորիա:Չիլիի քաղաքական գործիչներ
Խիմենա Ագիլերա

**Խիմենա Պազ Ագիլերա Սանհուեզա** (, ), չիլիացի բժիշկ և քաղաքական գործիչ, 2022 թվականի սեպտեմբերի 6-ին դարձել է Չիլիի  առողջապահության նախարար։

## Կենսագրություն
Խիմենա Ագիլերան լրագրող և ռադիոհաղորդավար Պաբլո Ագիլերայի դուստրն է։ 1987 թվականին Ագիլերան ավարտել է Չիլիի համալսարանը որպես վիրաբույժ, որտեղից նաև ստացել է հանրային առողջության մագիստրոսի կոչում։ Ագիլերան 1999-2005 թվականներին եղել է Չիլիի Առողջապահության նախարարության Համաճարակաբանության բաժնի ղեկավարը, այնուհետև մինչև 2008 թվականը եղել է Առողջապահության նախարարության Առողջապահության պլանավորման բաժնի ղեկավարը։ 2008-2010 թվականներին  աշխատել է որպես վարակիչ հիվանդությունների գծով ավագ խորհրդական, Համաամերիկյան առողջապահության կազմակերպությունում, Վաշինգտոն, որը համակարգում է կազմակերպության տեխնիկական արձագանքը 2009 թվականի H1N1 գրիպի համաճարակին։ Ագիլերան նաև աշխատել է որպես խորհրդատու այլ միջազգային կազմակերպություններում, ինչպիսիք են Առողջապահության համաշխարհային կազմակերպությունը (ԱՀԿ), Միավորված ազգերի կազմակերպության զարգացման ծրագիրը (ՄԱԶԾ) և Համաշխարհային բանկը, տարբեր երկրներում, այդ թվում՝ Լատինական Ամերիկայում և Չինաստանում։

Չիլիում COVID-19 համաճարակի ժամանակ Ագիլերան դարձել է Համաճարակի արձագանքման ազգային հանձնաժողովի մի մասը՝ գլխավորելով նրա արտաքին խորհրդատվական խորհուրդը։ Այս դերում նա քննադատել է Սեբաստիան Պինյերայի նախկին կառավարությանը՝ տվյալների տրամադրման հարցում թափանցիկության բացակայության համար։

2022 թվականի սեպտեմբերի 6-ին Ագիլերան Գաբրիել Բորիչի կաբինետում փոխարինել է Մարիա Բեգոնյա Յարզային որպես առողջապահության նախարար՝ 2022 թվականի Չիլիի ազգային պլեբիսցիտի կողմից առաջարկված նոր սահմանադրության մերժումից հետո՝ կաբինետի վերադասավորումներից հետո։ Նախքան նախարար նշանակվելը Ագիլերան եղել է Զարգացման համալսարանի Բժշկական ֆակուլտետի համաճարակաբանության և առողջապահական քաղաքականության կենտրոնի տնօրեն։

## Ծանոթագրություններ

## Արտաքին հղումներ
* 

Կատեգորիա:Չիլիացի բժշկուհիներ
Կատեգորիա:Չիլիի քաղաքական գործիչներ
Միրիամա Բոնո

**Միրիամա Բոնո** (, ), ճարտարապետ և նկարիչ Ֆրանսիական Պոլինեզիայից։ Տահիտիի և կղզիների թանգարանի տնօրենն է։

## Կենսագրություն
Բոնոն ծնվել է 1977 թվականի հուլիսի 9-ին Պապեետեում։ Բակալավրի կրթությունն ստացել է Պաուլ Գոգենի ավագ դպրոցում, որից հետո տեղափոխվել է Փարիզ՝ միանալու Փարիզ-Լա Վիլետի ճարտարապետության ազգային դպրոցին։ Նա ավարտել է 2002 թվականի մարտին։ Ավարտելուց հետո նա վերադարձել է իր Ֆրանսիական Պոլինեզիա՝ աշխատելու որպես կառավարության խորհրդատու ճարտարապետ, այնուհետև միացել է շրջակա միջավայրի նախարարությանը, որտեղ զբաղեցրել է աշխատակազմի ղեկավարի պաշտոնը և որպես հաղորդակցության պատասխանատու մինչև 2004 թվականը՝ տարածքում քաղաքական անկայունության սկիզբը։ 2004 թվականին վերադարձել է Ֆրանսիա և կենտրոնացել իր գեղարվեստական պրակտիկայի վրա՝ զարգացնելով իր ոճը և ցուցադրելով աշխատանքները Եվրոպայի և Խաղաղ օվկիանոսի այնպիսի վայրերում, ինչպիսիք են Ստրասբուրգը, Փարիզը, Այաչչոն և Նումեան։

2008 թվականին Բոնոն վերադարձել է Ֆրանսիական Պոլինեզիա և ղեկավարել Պունաուիայում գտնվող *Le Méridien* հյուրանոցի նկարիչների արհեստանոցը, ինչպես նաև կազմակերպել է մի շարք գեղարվեստական միջոցառումներ։ Արվեստի աշխարհի մասին նրա գիտելիքները և միջոցառումների կառավարման հմտությունները ստիպել են Ուելս Կոտրային և Հերեմոանա Մաամաատուայահութապուն՝ Տահիտիի միջազգային վավերագրական ֆիլմերի փառատոնի հիմնադիր հայրերին, աշխատանքի ընդունել նրան 2012 թվականին։ 2016 թվականին նա դարձել է Խաղաղօվկիանոսյան վավերագրական ֆիլմերի միջազգային փառատոնի ասոցիացիայի նախագահ։ Նույն թվականին նա աշխատանքի է անցել Մշակույթի և շրջակա միջավայրի նախարարությունում՝ որպես տեխնիկական խորհրդատու՝ պատասխանատու կապի և մշակույթի և պոլինեզիական լեզուների առաջմղման հարցերով։ Մասնավորապես, նա պատասխանատու է եղել Ֆրանսիական Պոլինեզիայի համար մշակութային նոր կենտրոնի ստեղծման համար ուսումնասիրությունների հանձնարարականի համար։

2017 թվականին Բոնոն նշանակվել է Տահիտիի և կղզիների թանգարանի տնօրեն, որի ճարտարապետական նախապատմությունը հատկապես հարմար է հաստատության հիմնական վերանորոգման ծրագրերն իրականացնելու համար։ Բոնոն մեծ դերակատարություն է ունեցել թանգարանի վերանորոգման աշխատանքների իրականացման գործում, ինչպես նաև մի շարք միջազգային փոխառություններ է ապահովել, որոնք թանգարանին վերադարձրել են պոլինեզիական մշակույթի նշանակալի առարկաներ։ 2019 թվականի սեպտեմբերին *Musée du quai Branly*-ի տնօրեն Էմանուել Կասարհերուն, Պոլինեզիայի մշակույթի նախարար Հերեմոանա Մաամաատուայահուտապուն և Բոնոն ստորագրել են համաձայնագիր՝ ապահովելու համար Մարոուրայի վերադարձը Տահիտի, որը հիմնականում տապայից պատրաստված գոտու մի հատված է, որն ստեղծվել է պետերի կողմից և համարվում է սուրբ առարկա:։

2019 թվականի վերջին թողարկել է առաջին պոլինեզիալեզու փոդքասթը, որը նվիրված է եղել Ֆրանսիական Պոլինեզիայի արվեստին և ստեղծագործությանը։ 2020 թվականի մարտին՝ Պոլինեզիայի առաջին արգելափակման ժամանակ, գործարկել է երկրորդ փոդքասթը՝ նվիրված պոլինեզական առասպելներին և լեգենդներին։

## Մրցանակներ
2018 թվականին ստացել է Պատվո շքանշան (Ֆրանսիա)։

## Ծանոթագրություններ

## Արտաքին հղումներ
* Միրիամա Բոնո, ''de l’AFIFO''-ի նախագահ
* Սուրճի հյուր՝ Միրիամա Բոնո

Կատեգորիա:Ֆրանսիացի ճարտարապետներ
Կատեգորիա:Ֆրանսիացի նկարչուհիներ
Մարիա Պոնյոն

**Մարիա Պոնյոն**, ի ծնե՝ **Ռեննեթ** (, ) ֆրանսիացի լրագրող, խմբագիր, ֆեմինիստ, սուֆրաժիստ, պացիֆիստ և մասոն, որին հիշատակել են 19-րդ դարի վերջում՝ որպես կանանց իրավունքների ակտիվիստ իր հաջողություններով։ 1892-1903 թվականներին նա եղել է *Ligue Française pour le Droit des Femmes*-ի նախագահ, ինչպես նաև՝ պացիֆիստական *Société française pour l'arbitrage entre* ասոցիացիայի անդամ։ Որպես մասոն՝ եղել է *Loge du Droit humain*-ի (Մարդու իրավունքների օթյակի) 17 հիմնադիրներից մեկը, որը բաց է եղել և՛ տղամարդկանց, և՛ կանանց համար։

## Կենսագրություն
Ծնվել է Օնֆլերում 1844 թվականի փետրվարի 15-ին, Մարիա Ռեննեթը եղել է մասոնի թեկնածու Ժուլիեն Ռեննեթի դուստրը։ Մեծացած լինելով բարեկեցիկ ընտանիքում՝ 1873 թվականին ամուսնացել է ճարտարապետ Ռայմոնդ Պոնյոնի հետ, որից ունեցել է որդի և դուստր։ Նրա ամուսինը մահացել է 1876 թվականին տիֆից։ 1880 թվականին տեղափոխվել է Փարիզ, որտեղ ղեկավարել է բարձրակարգ պանսիոնատ։

1889 թվականին, Կանանց իրավունքների կոնգրեսին մասնակցելուց հետո, Պոնյոնը դարձել է կանանց շարժման մոլի անդամ։ 1892 թվականից առաջատար գործիչ է եղել Ֆրանսիայի կանանց իրավունքների լիգայում (*Ligue Française pour le Droit des Femmes*)՝ երկու տարի անց դառնալով նախագահ և մնալով այդ պաշտոնում մինչև 1903 թվականը։ Նա ապացուցել է, որ արդյունավետ առաջնորդ և հրապարակախոս է՝ կազմակերպելով և նախագահելով Միջազգային Ֆեմինիստական Կոնգրեսը (*Congrès Feministe International*) Փարիզում և՛ 1882 ու 1896 թվականներին, և՛ Մարգարիտ Դյուրանի հետ միասին, 1900 թվականին Կանանց կարգավիճակի և իրավունքների միջազգային կոնգրեսը (*Congrès international de la condition et des droits des femmes*), նաև անցկացվել է Փարիզում։ 1901 թվականին նա մեկն է եղել այն վեց կանանցից, որոնք ստեղծել են Ֆրանսիացի կանանց ազգային խորհուրդը (*Conseil National des Femmes Françaises*):

Պոնյոնը նաև սրաթափանց գրող է եղել՝ 1897-1900 թվականներին մոտ 70 հոդվածներ գրելով կանանց *La Fronde* ամսագրում։ 1893 թվականին նա մեկն է եղել այն 17 կանանցից, որոնք հիմնել են *Droit Humain* մասոնական օթյակը, որը բաց է եղել ինչպես տղամարդկանց, այնպես էլ կանանց համար։

1905 թվականին, հանկարծակի փողի պակաս ունենալով, նա և նրա դուստր Մաթիլդան միացել են որդուն Նոր Կալեդոնիայում։ Երկու տարի անց դստեր հետ տեղափոխվել է Սիդնեյ, Ավստրալիա, որտեղ ակտիվ գործունեություն է ծավալել տեղի կանանց կազմակերպություններում։

Մահացել է 1925 թվականի ապրիլի 17-ին Սիդնեյի *Double Bay* արվարձանում։

## Ծանոթագրություններ

Կատեգորիա:Կանանց իրավունքների ակտիվիստներ
Կատեգորիա:Կանանց իրավունքների իրավապաշտպաններ
Կատեգորիա:Ֆրանսիացի լրագրողներ
Կատեգորիա:Ֆրանսիացի խմբագիրներ
Կատեգորիա:Ֆրանսիացի կին գրողներ
Կատեգորիա:Ֆրանսիացի հասարակական գործիչներ
Կատեգորիա:Ֆրանսիացի սոցիալիստներ
Կատեգորիա:Ֆրանսիացի սուֆրաժիստներ
Կատեգորիա:Ֆրանսիացի ֆեմինիստներ
Եվա Թերեզա Բրեդշոու

**Եվա Թերեզա Բրեդշոու**  (, ), կանադացի նկարչուհի, որը հայտնի է եղել իր ծաղիկներով նկարներով։

## Կենսագրություն
Բրեդշոուն ծնվել է 1871 թվականին Լոնդոնում, Օնտարիո։

Նա նկարել սովորել է Կանադայում Ջոն և Ջեյմս Գրիֆիթսների և իր դաստիարակ Ֆլորենս Կարլայլի մոտ։ Նա նաև սովորել է Միացյալ Նահանգներում, Բոստոնում, Ֆիլադելֆիայում և Նյու Յորքում։ Նյու Յորքում նա սովորել է Ռոբերտ Հենրիի մոտ։

Բրեդշոուն 1902-1907 թվականներին կանոնավոր կերպով ցուցադրել է Կանադայի գեղարվեստի թագավորական ակադեմիան։ Նրա նկարները ցուցադրվել են  1923 թվականին Բրիտանական կայսրության ցուցահանդեսի (Ուեմբլիում, Անգլիա) կանադական արվեստի բաժնում։

Նա ավելի քան երեք տասնամյակ եղել է Արևմտյան արվեստի լիգայի անդամ՝ երկար տարիներ ծառայելով որպես գանձապահ։

Բրեդշոուն մահացել է 1938 թվականին։

## Ժառանգություն
1941 թվականին Լոնդոնի արվեստի պատկերասրահում տեղի է ունեցել Բրեդշոուի աշխատանքների հետահայաց ցուցադրությունը։ Նրա մեկ տասնյակից ավելի նկարները Լոնդոնի թանգարանի հավաքածուի մի մասն են կազմում։

## Պատկերասրահ

File:Eva Theresa Bradshaw-Bowl of Flowers.jpg|*Ծաղիկները ծաղկամանի մեջ*
Eva Theresa Bradshaw-Girl at Window.jpg|*Աղջիկը պատուհանի մոտ*
Eva Theresa Bradshaw-Spring Bouquet.jpg|*Գարնանային ծաղկեփունջ*


## Ծանոթագրություններ

## Արտաքին հղումներ
* Բրեդշոուի կտավների պատկերները *ArtNet*-ում

Կատեգորիա:Կանադացի կին արվեստագետներ
Կատեգորիա:Կանադացի նկարչուհիներ